P R E D L O G

Na osnovu člana 97. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12-US, 121/12, 101/13, 108/13, 111/14, 117/14 i 106/15 i 63/16 - odluka US) i člana 8. stav 1. Zakona o Narodnoj skupštini („Službeni glasnik RS“, broj 9/10),

Narodna skupština Republike Srbije, na \_\_\_\_ sednici \_\_\_\_\_\_\_\_\_\_\_\_\_\_\_ održanoj \_\_\_\_\_\_\_\_\_\_\_\_\_ 2021. godine, donela je

O D L U K U

o prestanku funkcije javnog tužioca u Višem javnom tužilaštvu u Smederevu

I

Draganu Lopušini, javnom tužiocu u Višem javnom tužilaštvu u Smederevu, prestaje funkcija dana 03. septembra 2021. godine, usled navršenja radnog veka.

II

Ovu odluku objaviti u „Službenom glasniku Republike Srbije“.

RS broj \_\_\_\_\_\_\_\_

U Beogradu, \_\_\_\_\_\_\_ 2021. godine

NARODNA SKUPŠTINA REPUBLIKE SRBIJE

PREDSEDNIK

Ivica Dačić

O b r a z l o ž e nj e

Članom 87. stav 1. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12-US, 121/12, 101/13, 108/13, 111/14, 117/14, 106/15 i 63/16-odluka US), utvrđeno je da funkcija javnog tužioca prestaje na lični zahtev, kad navrši radni vek, kad trajno izgubi sposobnost ili kad bude razrešen.

Članom 89. stav 1. utvrđeno je da funkcija javnog tužioca prestaje po sili zakona kad navrši 65 godina života ili 40 godina staža osiguranja.

Državno veće tužilaca je, u skladu sa čanom 91. Zakona o javnom tužilaštvu, Odlukom A broj 51/21, od 2. marta 2021. godine, koju je dostavilo Narodnoj skupštini (118-368/21, 03. marta 2021. godine), utvrdilo da su ispunjeni uslovi da Draganu Lopušini, javnom tužiocu u Višem javnom tužilaštvu u Smederevu, prestane funkcija dana 03. septembra 2021. godine, usled navršenja radnog veka.

Članom 97. Zakona o javnom tužilaštvu utvrđeno je da odluku o prestanku funkcije javnog tužioca donosi Narodna skupština.

Odbor za pravosuđe, državnu upravu i lokalnu samoupravu na 12. sednici održanoj 24. marta 2021. godine, razmotrio je navedenu odluku Državnog veća tužilaca i utvrdio Predlog odluke o prestanku funkcije javnog tužioca Draganu Lopušini, javnom tužiocu u Višem javnom tužilaštvu u Smederevu, sa danom 03. septembar 2021. godine, usled navršenja radnog veka.